Noul primar al Timișoarei Dominic Fritz s-a autoizolat, după ce s-a întâlnit cu o persoană diagnosticată cu COVID-19.
El spune că în timpul în care va sta izolat va continua să lucreze. Fritz: Am purtat mască, am păstrat distanța, sunt bine. Primarul ales al Timișoarei s-a întâlnit luni cu o persoană infectată.
Primarul ales al Timișoarei, Dominic Fritz, a anunțat, miercuri dimineața, că a decis să se autoizoleze, după ce luni s-a întâlnit cu o persoană care a fost ulterior confirmată cu Covid-19."Luni m-am întâlnit cu o persoană care a aflat aseară că are Covid-19. Am purtat mască, am păstrat distanța, sunt bine. Dar, ca o măsură de precauție și pentru a elimina orice risc, am decis să mă auto-izolez. Am făcut un test azi dimineață și voi rămâne acasă, în așteptarea rezultatului. Voi repeta testul pentru mai multă siguranță, la sfârșitul acestei săptămâni", a anunțat, pe Facebook, Dominic Fritz.Acesta a spus că în timpul în care va sta izolat va continua să lucreze cu echipa lui pentru pregătirea preluării mandatului și va ține întâlniri oficiale online.Dominic Fritz a câștigat alegerile din 27 septembrie în Timișoara, după ce l-a învins pe Nicolae Robu.